Cenazeya gerîlaya HPGyî Fatma Încî (Amara Serhate) 7 aşman ra dima hetê merdimanê aye ra qezaya Erdîşî ya Wanî de ameye definkerdene.
Rejimê AKPyî 17ê Nîsana 2018î de herêma Herekolî ya Sêrtî de bi xeylî wesayîtanê bêmerdimî yê hewayî, teyareyanê şerî û helîkopteranê kobrayan operasyonêko hîra dabi destpêkerdene.
Operasyon de Fatma Încî ya pîya 6 gerîlayanê HPGyî cuya xo vîndî kerdebî.
Keyeyê Încî bi aşman o seba girewtişê cenazeya ci xebityayêne. La heme muracatê înan ameyêne redkerdene. Rejîmê AKPyî seba nêdayîşê cenazeye zaf astengîyî vetî. Rixmê pêroyê zehmetîyan merdimanê Încî roja îneyî cenazeya aye girewte.
Cenazeya Fatma Încî (Amara Serhate) 7 aşman ra dima hetê merdimanê aye ra qezaya Erdîşî ya Wanî de ameye definkerdene.
